kardosdrur/scandi-wiki huggingface dataset:
Les Pyrénées catalanes (kanton)

Les Pyrénées catalanes er en fransk kanton beliggende i departementet Pyrénées-Orientales i regionen Occitanie. Kantonen blev oprettet pr. dekret 26. februar 2014 og er dannet af kommuner fra de nedlagte kantoner Mont-Louis (15 kommuner), Saillaouse (21 kommuner), Olette (12 kommuner) og Prades (14 kommuner). Kantonen ligger i Arrondissement Prades og hovedbyen er Prades. 

Kanton Les Pyrénées catalanes består af 62 kommuner :

 Les Angles
 Angoustrine-Villeneuve-des-Escaldes
 Ayguatébia-Talau
 Bolquère
 Bourg-Madame
 La Cabanasse
 Campôme
 Canaveilles
 Catllar
 Caudiès-de-Conflent
 Clara-Villerach
 Codalet
 Conat
 Dorres
 Égat
 Enveitg
 Err
 Escaro
 Estavar
 Eus
 Eyne
 Font-Romeu-Odeillo-Via
 Fontpédrouse
 Fontrabiouse
 Formiguères
 Jujols
 Latour-de-Carol
 La Llagonne
 Llo
 Los Masos
 Matemale
 Molitg-les-Bains
 Mont-Louis
 Mosset
 Nahuja
 Nohèdes
 Nyer
 Olette
 Oreilla
 Osséja
 Palau-de-Cerdagne
 Planès
 Porta
 Porté-Puymorens
 Prades
 Puyvalador
 Railleu
 Réal
 Ria-Sirach
 Saillagouse
 Saint-Pierre-dels-Forcats
 Sainte-Léocadie
 Sansa
 Sauto
 Serdinya
 Souanyas
 Targassonne
 Thuès-Entre-Valls
 Ur
 Urbanya
 Valcebollère
 Villefranche-de-Conflent

Kilder 

Kantoner i Pyrénées-Orientales
Eriks Hale

Eriks Hale eller Ærø Hale, er en landtange sydøst for Marstal på Ærø, der består af en kilometer lang sandtange med lave klitter, der mod nord breder sig ud med et system af strandsøer, strandvolde og krumodder. Eriks Hale vokser til stadighed ved tilførsel af materiale fra klinterne ved Vejsnæs Nakke langs sydkysten af Ærø.

Landtangen er i nutiden vokset sammen med stenmolen ud for Marstal Havn og danner derved en naturlig beskyttelse af havnen mod hårdt vejr fra øst og syd. Langs sydkysten ud mod Østersøen findes en badestrand med sandbund, kampestenshøfder og små maleriske badehuse. Fra det yderste sydøstlige hjørne af Eriks Hale går der en sti ud til Den gamle kalkovn på Frederiksholmen, som indtil 1924 blev brugt til kalkbrænding.

Natur 
Der er store bevoksninger af strandkogleaks findes i det lave vand ved strandsøerne. På dele af stranden vokser strandkarse og  strandmalurt. Markante planter på strandene er  strandarve , kruset skræppe, marehalm , hjælme, strandmælde og Strandfladbælg.

Af ynglefugle kan blandt andet nævnes havterne og fjordterne, der yngler i kolonier samt enkelte dværgterner. Desuden er sanglærke , strandskade , rødben knyttet til strandmarkerne og de lavvandede strandsøer. Om sommeren gæster en jagende rørhøg med mellemrum Eriks Hale.

Ekstern henvisning og kilde 
 www.fredninger.dk 

Ærø
Fredede arealer i Danmark
Bio Møn

Bio Stege er en biograf i Stege på Møn, der blev grundlagt i 1907. Biografen har én sal med plads til 99 personer.

Historie 

Den første biografi byen åbnede i 1907, og i 1914 blev den flyttet til den nuværende lokation. I 1941 blev der åbnet et nyt og mere moderne biografteater, med 290 sæder og et nyt lærred. I 1955 blev biogafen igen moderniseret.  1960'erne fik den nyt fremviser- og lydsystem.

I 1994 blev biografen moderniseret og antallet af pladser blev reduceret til 150. I 2012 blev den digitaliseret.

I 2011 overgik driften til Kino Møn og ejerskabet af Biografen Stege. Året efter blev foyeren renoveret og i 2014 blev salen renoveret med nye stole, nyt lærred, lamper og tæppe samt gulvbelægning. Det nuværende antal sæder i salen er 99. I 2019 blev lærredet udskiftet.

En tidligere Cinemechanica Victoria 8 35 mm kinomaskine fra biografen er i dag udstillet på Thorsvang - Danmarks Samlermuseum, der ligger i Stege.

Referencer

Eksterne henvisninger 
 

Biografer i Danmark
Bygninger, konstruktioner og anlæg i Stege
Etableret i 1907
Cafax

Cafax var indtil 2017 en selvstændig kaffekæde i Danmark bestående af selvstændige grossister. Kæden var oprindelig fra 1950´erne. Præcis hvornår/ hvordan den opstod vides ikke med sikkerhed. Kæden blev opkøbt af JDE (Jacobs Douwe Egberts) en Hollandsk kæde i 2017 som stadig bruger navnet. I 2017 havde kæden 112 ansatte.

Referencer 

Kaffevirksomheder i Danmark
Øjet (novellesamling)

Øjet er en novellesamling fra 1961, skrevet af Cecil Bødker. Den anses for  et af forfatterskabets hovedværker, og flere noveller herfra er blevet klassikere i skolernes og gymnasiernes litteraturundervisning. Myte og realitet forbindes overraskende og virkningsfuldt i disse historier, hvor skildringer af mennesker, der har fjernet sig fra deres følelser og naturen, er et centralt træk. I alle disse fortællinger, står hovedpersonen over for en katastrofe, som sætter fokus på øjet.

Samlingen indeholder 10 noveller:
Det uskabte
Den yderste dag
Trapperne
Vædderen
Sne
Døvens dør
Tyren
Ismael
Bogfinken
Øjet

Noter

Litteratur i 1961
Novellesamlinger
Christopher Bobber Møller

Christopher Bobber Møller (født 4. april 2003) er en dansk fodboldspiller, der spiller for Odense Boldklub U19

Eksterne henvisninger 
 

Fodboldspillere fra Danmark
Pokémon: Twilight Wings

Pokémon: Twilight Wings (ポケットモンスター 薄明の翼, Poketto Monsutā Hakumei no Tsubasa) er en japansk net-animeserie produceret af Studio Colorido og som udgives på YouTube af The Pokémon Company. Serien tager inspiration fra Pokémon Sword og Shield-spillene, men som ikke er en del af TV-serien ligesom de forrige serier, Pokémon Origins og Pokémon Generations. Det er annonceret, at serien vil bestå af 7 afsnit à 5 minutter. Det første afsnit blev udgivet den 15. januar, 2020, og flere afsnit blev løbende udgivet månedligt. Serien blev annonceret i december 2019. Et nyt afsnit skulle have været udgivet på en månedlig basis, men i maj 2020 blev det annonceret at det femte afsnit ville blive udskudt til den 5. juni grundet Coronaviruspandemien i 2019-2020.

Serien afsluttede oprindeligt den 6. august 2020, da det 7. afsnit blev udgivet. Dog blev et ekstraafsnit udgivet med titlen "The Gathering of Stars" (), baseret på DLC til Pokémon Sword og Shield, The Isle of Armor og The Crown Tundra, som havde premiere den 5. november 2020 på japansk og senere den 17. november 2020 på engelsk.

Afsnit

Kritik 
Visse Pokémon-arter, som oprindeligt ikke var med i Sword and Shield-spillene (så some Dewgong) var med i det fjerde afsnit af den animerede serie, hvilket adskillelige fans syntes var vildledende. The Pokémon Company responderede med en offentlig undskyldning.

Referencer 

Pokémon
Lene Poulsen

Lene Poulsen er navnet på flere personer:
 Lene Ingemann Jørgensen, gift Poulsen (1926-2004) − en dansk skuespillerinde
 Lene Poulsen (født 1958) (født 1958) − en dansk skuespillerinde og teaterproducent
Jakob Nielsen (politiker)

Jokum Hendrik Jakob Nielsen (født 19. april 1910 i Alluitsup Paa; død november 1985) var et grønlandsk landsrådsmedlem.

Han var søn af landsrådsmedlem Niels Frederik Jens Peter Nielsen (f. 1880) og Mathilde Sara Elisabeth. Jakob Nielsen var gift med Marie "Mâliâraĸ" Dorph (d. 1978). De to er blandt andet forældre til Hendrik Nielsen (f. 1942).

I 1951 blev han valgt til det første landsråd for hele Grønland og derefter genvalgt i 1955 og 1959. Han engagerede sig stærkt for bygderne i Grønland, især Aappilattoq (Nanortalik).

Eksterne henvisninger 

 

Grønlændere
Medlem af Grønlands Landsråd
Bryggernes Plads

Bryggernes Plads er en plads i Carlsberg Byen navngivet efter de to brygmestre J.C. Jacobsen og Carl Jacobsen.

Pladsen ligger på den ene side ud til J.C. Jacobsens Gade og på den anden side Ny Carlsberg Vej. I årene 2017-2019 fik pladsen et løft, da den blev belagt med brosten. Hotel Ottilia åbnede også i 2019, hvilket medførte mere liv på pladsen. Burgerkæden Gasoline Grill har en restaurant på pladsen.

Bryggerens Plads er forbundet med Ottilia Jacobsens Plads gennem gågaden Paulas Passage.

 Bygninger
 Hotel Ottilia
 Theodora Hus
 Bryghuset
 Gasoline Grill
 Dahlerups Tårn
 Caroline Hus

Kilder

Eksterne henvisninger 
https://www.opland.eu/projekter/bryggernes-plads/
https://dev.magasinetkbh.dk/indhold/bryggernes-plads 

 

Torve og pladser i København
Carlsberg Byen
Gerhard Egede

Lars Gerhard Andreas Boas Egede (også Gerhardt, Gert og Gerd; født 5. april 1892 i Narsaq; død 15. April 1969 samme sted) var en grønlandsk kateket, præst og landsrådsmedlem.

Gerhard Egede uddannede sig fra Grønlands Seminarium i 1912 og videreuddannede sig derefter i Danmark. Senere arbejdede han som overkateket i Aasiaat og Nuuk og blev ordineret i 1917. Som følge deraf var han præst i Paamiut, Nanortalik, Qaqortoq og Narsarmijit.

Han var medlem af kommunalråd og sysselråd og blev valgt til Landsrådet for Sydgrønland i 1933. Mens han stadig var repræsenteret af Sem Petersen det første år, var han til stede ved alle andre møder i lovgivningsperioden og blev genvalgt i 1939, og igen i 1945. I denne periode blev han imidlertid repræsenteret af Kristian Berthelsen i 1946, 1949 og 1950. Fra 1951 til 1954 sad han også Landsråd for hele Grønland. Med 21 år var han dengang det medlem, som havde siddet i længst tid.

Hans rolle i Grønlands politiske historie var enorm. Han blev betragtet som en pioner for det "nye" Grønland, da han støttede den grønlandske dekolonialisering fra Grønlands side. 1950 blev han udnævnt til Dannebrogsmand.

Han var søn af fangeren Edvard Frederik Kristian Anders Egede (1858-1901) og Ane Sofie Frederikke Berthelsen (1865-1913). Gennem sin mor var han barnebarn af Rasmus Berthelsen (1827-1901). Han giftede sig den 3. September 1916 i Aasiaat med Karen Karoline Agathe Siegstad (1897–?), der var uægte datter af den senere inspektør Carl Frederik Harries (1872–1938). Landsrådsformanden Carl Egede (1924-1959), der døde, da Hans Hedtoft sank, var hans søn.

Referencer 

Dannebrogsmænd
Modtagere af Dannebrogordenen
Medlem af Grønlands Landsråd
Jason Cooper

Jason Toop Cooper (født 31. januar 1967) er en engelsk trommeslager, der er bedst kendt for sit arbejde med gruppen The Cure.

Diskografi 
Med The Cure
 Wild Mood Swings (1996)
 Galore (1997)
 Bloodflowers (2000)
 Greatest Hits (2001)
 Trilogy (2003), DVD
 The Cure (2004)
 Festival 2005 (2005), DVD
 4:13 Dream (2008)
 Bestival Live 2011 (2011)
 40 Live Curaetion 25 + Anniversary (2018)DVD/BluRay

Trommeslagere fra England
Simon Jurovsky

Simon Jurovsky opr. (Shimon Weiss-Nägel) (født 8. februar 1912 i Banská Bystrica, Slovakiet, død 8. november 1963 i Prag, Tjekkiet) var en slovakisk komponist, dirigent og orkesterleder.

Jurovsky studerede komposition og direktion på Bratislava Musik og Drama Akademiet hos bl.a. Alexander Moyzes. Han blev herefter undervist af Joseph Marx på Musikhøjskolen for Skabende Kunst i Wien. Blev dirigent og leder af Musikafdelingen på Slovakisk Radio, og senere leder af det Slovakiske Nationale Opera Teater.
Jurovsky har komponeret to symfonier, orkesterværker, kammermusik, scenemusik, solostykker for mange instrumenter, vokalmusik, folkloremusik, korværker, koncertmusik etc.

Udvalgte værker 

 Symfoni nr. 1 "Fred" (1950) - for klaver og strygeorkester
 Symfoni nr. 2 "Heroisk" (1960) - for orgel og orkester

Eksterne henvisninger 
 om Simon Jurovsky på www.musicweb-international.com

Komponister fra Slovakiet
Dirigenter
Ledere
Jozef Podprocký

Jozef Podprocký (født 10. juni 1944 i Žakarovce, Slovakiet - død 31. marts 2021) var en slovakisk komponist, pianist, lærer og leder.

Podprocký studerede klaver og komposition bl.a. på Akademiet for Udøvende Kunst i Bratislava (1965-1970) hos Ján Cikker og Alexander Moyzes. 
Han skrev 4 symfonier, orkesterværker, kammermusik, koncertmusik, instrumentalværker, vokalmusik etc. 
Podprocky underviste i musikteori og komposition på Musikkonservatoriet i Košice (1988-2013). Han var leder af Košice Filharmoniske Statsorkester (1986-1988).

Udvalgte værker 

 Symfoni nr. 1 - (i 2 satser) (1987) - for orkester
 Symfoni nr. 2 "Ecce Homo" (1997) - for orkester
 Symfoni nr. 3 "Hommage til Jozef Grešák" (2004) - for orkester
 Symfoni nr. 4 (2014) - for orkester

Eksterne henvisninger 
   om Jozef Podprocký
  om Jozef Podprocký på www.musicweb-international.com

Komponister fra Slovakiet
Pianister
Lærere
Hanus Domansky

Hanus Domansky (født 1. marts 1944 i Nový Hrozenkov, Tjekkoslovakiet - død 19. oktober 2021) var en slovakisk komponist og pianist.

Domansky studerede komposition og klaver på Musikkonservatoriet i Brno. Han studerede herefter komposition videre på Akademiet for Musik og Udøvende Kunst i Bratislava hos Dezider Kardoš. Domansky skrev to symfonier, orkesterværker, kammermusik, korværker, vokalværker, instrumentalværker for mange instrumenter etc.

Udvalgte værker 

 Symfoni nr. 1  (1979) - for orkester
 Symfoni nr. 2 "Vokal" (2012) - for sopran og orkester

Eksterne henvisninger 
 om Hanus Domansky
 om Hanus Domansky på www.musicweb-international.com

Komponister fra Slovakiet
Pianister
Jozef Malovec

Jozef Malovec (født 24. marts 1933 i Hurbanovo, død 7. oktober 1998 i Bratislava, Slovakiet) var en slovakisk komponist og producer.

Malovec studerede harmonilærer og kontrapunkt privat hos Jan Zimmer. Herefter studerede han komposition på Akademiet for Musik og Drama i Bratislava (1952-1954) hos Alexander Moyzes, hvorefter han studerede videre på Akademiet for Musik og Drama i Prag (1954-1957) hos Jaroslav Řídký og Vladimír Sommer. Malovec har skrevet 3 symfonier, orkesterværker, kammermusik, instrumentalværker, vokalværker, filmmusik etc. Han har skrevet i alle genre indenfor den klassiske musik. Han arbejdede som producerende rådgiver på Slovakisk Radio (1957-1981).

Udvalgte værker 

 Kammersymfoni (1980) - for orkester
 Symfoni nr. 1 (1988) - for orkester
 Symfoni nr. 2 (1989) - for orkester

Eksterne henvisninger 
 om Jozef Malovec
 om Jozef Malovec på www.musicweb-international.com

Komponister fra Slovakiet
Producenter
Stig Broström

Stig Broström (født 1945), professor emeritus ved Danmarks institut for Pædagogik og Uddannelse (DPU), Aarhus Universitet.

Uddannelse og karriere 
Stig Broström er uddannet pædagog 1969, cand.pæd. 1982, ph.d. 1998 fra Danmarks Lærerhøjskole. Ansat som lektor og professor i småbørnspædagogik på Danmarks institut for Pædagogik og Uddannelse fra 1995 til 2016, herefter professor emeritus.

Bidrag til pædagogikken 
Stig Broström formulerede i 1970 den dialektiske strukturerede børnehavepædagogik, som han løbende har videreudviklet med afsæt i den kulturhistoriske skoles virksomhedsbegreb kombineret med overvejende tysk dannelsesteori og didaktik. Stig Broström har gennem årene forsket i de fleste temaer inden for daginstitutionens pædagogik: Børnehavepædagogik, didaktik og dannelse med særligt henblik på læreplaner i vuggestue og børnehaver. Endvidere forskning om trivsel, omsorg og læring i dagpleje og vuggestue. Overgang fra børnehave til skole samt indskolingspædagogik. Børns leg og æstetiske læreprocesser. Læringsteorier, børns læring og pædagogers syn på børns læring. Leg og narrative teorier, early literacy, matematisk opmærksomhed, science og bæredygtighed i dagtilbud og indskolingen.

Kilder og eksterne henvisninger 

 Om Stig Broström på Aarhus Universitet
 Om Danmarks Lærerhøjskole
 Om Danmarks Institut for Pædagogik og Uddannelse
 Om Stig Broström pædagogendk

Pædagoger fra Danmark
Professorer fra Aarhus Universitet
Uformelt arbejde

Uformelt arbejde dækker mange slags erhverv, som ikke er reguleret af love og regler. Uformelt arbejde optræder ikke i statistikker, og det er svært at vide, hvor stor den uformelle økonomi faktisk er. I u-landene arbejder mange i den uformelle økonomi i landbruget på familiens jord, som skraldesamlere, gadehandlere – for eksempel sælgere af cigaretter, tyggegummi eller kuglepenne stykvis – frisører, daglejere, vagtmænd, eller de udfører småreparationer eller husligt arbejde. Mange i den uformelle økonomi kan have "rigtigt arbejde", såsom fisker, håndværker eller fabriksarbejder, men uden mindstelønløn eller beskyttende rettigheder.

Mindst to milliarder mennesker arbejder i den uformelle økonomi. I nogle lande kan det være helt op til mellem 75 og 90 procent af arbejdsstyrken, ofte fattige både mænd, kvinder og børn. Arbejdere i den uformelle sektor har ingen sociale sikringsordninger, så for eksempel et brækket ben kan betyde, at vedkommende synker ned i dybere fattigdom. Der er oftest ingen formelle papirer i forbindelse med ansættelse, og mange af arbejderne findes faktisk ikke som det, man kalder en juridisk person. Den uformelle økonomi betyder også, at samfundet går glip af skatteindtægter. Den internationale arbejdsorganisation ILO er med til, at lave en række anbefalinger til verdens lande, som i sidste ende skal hjælpe mennesker i den uformelle økonomi.

Referncer 

Arbejdsmarkedet
Thorvald Bindesbølls Plads

Thorvald Bindebølls Plads er en plads i Carlsberg Byen i København. Midt på pladsen finder man den bevaringsværdige Halmlageret. Pladsen er en del af Carlsberg Byens transformation fra bryggeri til boligkvarter. Tæt ved pladsen finder man parken Vest for humlen.

Kilder og henvisninger 

Carlsberg Byen
Torve og pladser i København
Vesten for humlen

Vesten for humlen er en lille Park i Carlsberg Byen i København. Parken stod færdig i 2018 sammen med resten af de nye bygninger og ligger ud til Ny Carlsberg Vej.

Kilder og henvisninger

Carlsberg Byen
Parker i København
Ian Livingstone

Ian Livingstone CBE (født 29. december 1949) er en engelsk fantasyforfatter og iværksætter. Sammen med Steve Jackson har han startet rollespil-serien Sværd og trolddom (Fighting Fantasy), og er forfatter af mange bøger i denne serie. Han er også en af medstifterne af spilfirmaet Games Workshop.

Kilder og henvisninger 

Fantasyforfattere
Mineralvandsfabrikken

Mineralvandsfabrikken er et bygningskompleks i Carlsberg Byen i København. Bygningen huser 20 lejligheder, samt kontorer. I årene 2019-2020 blev bygningen renoveret med bl.a. en facaderenovering. Bygningen deler gård med mineralvandshuset.

Bygningen ligger ud til Bohrs Gade på den ene side og ud til Pasteursvej på den anden side og ud til J.C. Jacobsens Have på sidste side.

Historie
Bygningen blev opført i årene 1920-1927 og tegnet af arkitekten Carl Harild. Bygningens originale formål var som navnet antyder mineralvandsfabrik for Carlsberg. Bygningen blev også brugt som lager for de mange mineralvandsdrikke, Carlsberg producerede. Efter Carlsberg flyttede fra området i 2008, har bygningen huset en lang række kulturelle aktiviteter såsom dans og kunst.

Se også 
 Højhusene i Carlsberg Byen

Kilder 

Carlsberg Byen
Højhusene i Carlsberg Byen

Højhusene i Carlsberg Byen omhandler ni forskellige højhuse eller tårne, som de kaldes. Inspirationen hertil er hentet fra San Gimignano, der har mange kvadratiske og ensartede tårne.

Arkitektur 
Selve Carlsberg byens masterplan kommer til at bestå af de ni tårne samt en masse smalle veje og gågader, hvor der ind i mellem vil være pladser eller parker. Masterplanen er udarbejdet af den danske tegnestue Entasis. Entasis vandt årets masterplan ved en arkitektkonkurrence i 2008.

At bo i en tårnlejlighed i Carlsberg koster et sted mellem 3 millioner for de mindste og 20 millioner for de allerstørste.

Tårnene kommer til at få nogle fælles kendetegn, som f.eks. jordfarvede, kvadratiske, slanke, høje. Nogle af de mest kendte tegnestuer, som har tegnet tårne til Carlsberg Byen er f.eks.:

 MVRDV (Tuxens Tårn, Grønlunds Tårn)
 Vilhelm Lauritzen, Christensen & Co, Cobe, Nord Architects, Effekt (Bohrs Tårn)
 Wingårdhs (Carls Tårn, Pasteurs tårn)
 Henning Larsen Architects (Høffdings Tårn)
 Schmidt Hammer Lassen (Vogelius Tårn, Dahlerups Tårn)
 Dorte Mandrup (Beckmanns Tårn)

Hhv. Dahlerups Tårn og Vogelius Tårn, samt Tuxens tårn og Grønlunds Tårn er tvillingetårne, så de deler omtrent samme design med få undtagelser.

Højhusene skal så vidt muligt integrere det miljø, de står ved. For eksempel står Pasteurs Tårn klods op ad Kedelhallen, som er kendt for sine rustne skorstene. Det betyder så, at Pasteurs Tårn får samme rustfarve. Dahlerups tårn står i et område med mange gamle teglbygninger herunder Elefantporten derfor bliver Dahlerups tårn beklædt med tegl i henholdsvis brun og røde tegl.

Tårnene 
 Beckmanns Tårn bliver 80 meter højt, og kommer til at stå færdig i 2025.
 Bohrs Tårn er 100 meter højt og blev færdigt i 2017.
 Carls Tårn bliver et 80 meter højt tårn, som står færdigt i 2025.
 Dahlerups Tårn er et 80 meter højt tårn, som stod færdigt i 2022.
 Grønlunds Tårn er et 50 meter højt tårn, som stod færdigt i 2021.
 Tuxens Tårn er 50 meter højt, og stod færdigt i 2021.
 Høffdings Tårn kommer til at blive 100 meter, og står færdigt i 2025.
 Pasteurs Tårn er 120 meter højt tårn, som stod færdigt i 2022.
 Vogelius Tårn er 80 meter højt og stod færdigt i 2022.

Galleri

Referencer 

Carlsberg Byen
Konstance af Kastilien

Konstance af Kastilien (1136 eller 1140 – 4. oktober 1160) var dronning af Frankrig som Ludvig 7.'s anden hustru, efter at hans ægteskab med Eleanora af Aquitanien var blevet annulleret. Hun var datter af Alfons 7. af Kastilien og Berengaria af Barcelona, men hendes fødselsår er ukendt.

Liv 
Den officielle årsag til hendes mands annullering af ægteskabet med Eleanora af Aquitanien havde været, at han var for tæt beslægtet med Eleanora til at ægteskabet var lovligt efter Kirkens love. Han var dog endnu nærmere beslægtet med Konstance.

Konstance døde i forbindelse med fødslen af sit andet barn. I desperation efter en søn giftede hendes mand sig igen kun fem uger efter hendes død.

Konstance blev begravet i Saint-Denis Basilikaen, Frankrig.

Børn 
Konstance fik to børn:

 Margrete af Frankrig, 1157–1197, som først var gift sig med Henrik den Unge Konge af England, og derefter Béla 3. af Ungarn
 Adéle af Frankrig, 1160–1220, som var gift med Vilhelm 4., greve af Ponthieu

Referencer

Kilder 

 
 
 
 

Dronninger af Frankrig
Tranegilde

Tranegilde er en bebyggelse eller et kvarter i Ishøj, der oprindeligt var en landsby og stadig har landsbypræg. Tranegilde er et ejerlav i Ishøj Sogn. Landsbyens navn blev første gang set på skrift i 1398 som Trangilde. Landsbyen ligger fortsat adskilt fra den øvrige del af Ishøj.

Tranegilde var en fortelandsby, der før udskiftningen havde 10 gårde (1787): Vildtbanegård, Vestergård, Toftegård ,Tjørnegård, Gamle Frydekær, Damgården, Enghavegård, Gamle Tranegildegård samt de to bevarede: Tranegildegård og Bredekærgård. Sidstnævnte er i dag et kommunalt kultursted, der er hjemsted for Ishøj Naturcenter og Ishøj Lokalhistoriske Arkiv. Visse områder i Ishøj er navngivet efter gårde og udstykninger fra Tranegildegårdenes marker, f.eks. Bredekærs Vænge og Vildtbaneparken.

Ishøj Teater ligger desuden i Tranegilde.

Kildeangivelser 

Ishøj
Lille skovhumle

Lille skovhumle er en bi, som tilhører slægten Humlebier. Den lever kun i 28 dage. Det er en af de mindste bier i Humlebi Slægten.

Humlebier